Tony Cascarino: Liverpool kellhom imorru għal Wilfried Zaha L-ex attakkant internazzjonali Irlandiż Tony Cascarino tkellem fuq Liverpool u l-progress tagħhom fil-kampjonat Premier Ingliż. Cascarino, li hu magħruf li kelma jgħidha, qal li r-Reds messhom marru għall-attakkant ta' Crystal Palace Wilfried Zaha aktar milli akkwistaw lil Diego Jota. Cascarino kien tal-fehma li Zaha għandu l-esperjenza meħtieġa sabiex jagħmilha mar-Reds għalkemm id-diriġenti Ingliżi ddeċidew li jmorru għall-player iktar żagħżugħ. Huwa fakkar meta Zaha lagħab kontra r-Reds u taha biċċa xogħol kbira lid-difensur ta' Liverpool Trent Alexander-Arnold sabiex irażżnu. Zaha għandu 27 sena u skorja 40 goal f'191 ma' Crystal Palace.